钦定古今图书集成/明伦汇编/氏族典/第334卷 > 刘芳
## 钦定古今图书集成/明伦汇编/氏族典/第334卷 > 刘芳

按《魏书刘芳传》，“芳字伯文，彭城人，汉楚元王之后也。
六世祖讷，晋司隶校尉。祖该，刘义隆青、徐二州刺史。
父邕，刘骏兖州长史。芳出后伯父逊之，为中书博士。
后为中书侍郎，俄迁太子庶子。芳才思深敏，特精经
义，博闻强记，兼览苍雅，尢长音训，辨析无疑。于是礼
遇日隆。除员外散骑常侍，超迁国子祭酒。以母忧去”
官。高祖南征宛、邓，起为辅国将军。裴叔业入寇徐州，
高祖忧之，以芳为散骑常侍，行徐州事。世宗即位，迁
中书令。出除青州刺史。廉清寡欲，无犯公私。还朝，议
定律令，转太常卿。延昌二年卒，谥文贞。

求闻达。高祖幸彭城，起家拜兰陵太守，治以清静为
名，卒官。”